Sankalp-Bahad/NER-Dataset huggingface dataset:
اکیسویں صدی میں ملیالم ناول نگاری
دلچسپ بات یہ ہے کہ ان ناولوں میں مسلمہ ادبی و سیاسی اور سماجی تاریخ کے بجاۓ تاریخی داستانوں اور افسانوں کو ترجیح دی گئی ہے ۔
یہ علم ریاضی ، سیکس ، اقتدار وغیرہ جیسے موضوعات سے بحث کرتا ہے ۔
ناول کا مرکزی کردار کمیونسٹ فکر کا حامل ہے ، جسے اپنی زندگی پر سیاسی نظریہ کا انطباق کرنے میں مشکل پیش آتی ہے ۔
ناول دور حاضر کے سیاستدانوں کے اخلاق اور نظریات سے سمجھوتے کرنے کی کمزوری پر تنقید کرتے ہوۓ یہ مثال پیش کرتا ہے
کہ جو انقلابی سرگرمیاں انجام دینا چاہتا ہے تو اس فرو کو اپنی انفرادی زندگی میں لگن اور عزم کو حزرجان بنانا ضروری ہے ۔
ناول کی داستان گوئی تکنیک قارئین کو حقیقی سے خیالی دنیا تک کے سفر پر لے جاتی ہے ۔
اپنے مخصوص اسلوب اور بیانیہ کے ذریعہ ہریش سحرانگیز حقیقت پسندی پیدا کرتا ہے ۔
وہ اپنے اس طنزیہ ناول میں روحوں اور بھوتوں کی مدد سے شمالی کٹاند کے ماضی کی سماجی و ثقافتی زندگی کو اجاگر کرتا ہے ۔
متعدد ناولوں میں ترقی کے جدید تصورات کے متاثرین اور ماحولیاتی مسائل پر کافی توجہ دی گئی ہے ۔
گزشتہ چند دہائیوں میں بہت سارے افسانوی داستانوں اور پلاٹوں کو ازسرنو تشکیل کر کے ناولوں کی شکل میں پیش کیا گیا ہے ۔
صحت عامہ کے اس اہم مسئلہ پر قابو پانے کی شروعات زائد جسمانی وزن اور موٹاپے کے متعلق لوگوں کو آگاہ کر کے مناسب مشوروں کی فراہمی سے ہوتی ہے ۔
جسمانی وزن کو جانچنے کے عام طریقوں بی ایم آئی اور کمر کے محیط کی نارمل حدود بیان کر کے بتایا گیا ہے کہ زائد وزن اور موٹاپے کی تشخیص آسان ہے اور ہر کوئی اپنے جسمانی وزن پر نظر رکھ سکتا ہے ۔
بس اس جانب سنجیدگی سے توجہ کرنے کی ضرورت ہے ۔
ہمیں جسمانی وزن کی نارمل حدود اور زائد وزن اور موٹاپے کے Cutoff Points کا علم ہونا چاہیے ۔
ہم میں سے اکثر لوگوں کو اس بارے میں علم نہیں ہوتا اور نتیجہ ظاہر ہے ۔
ہمارے درمیان زائد جسمانی وزن اور موٹے لوگوں کی تعداد میں اضافہ ہو رہا ہے ۔
دوسرا حصّہ موٹاپے کے متعلقات جیسے تاریخ ، شرح ، پھیلنے کی رفتار ، اثرات ، امراض وغیرہ پر لکھے گئے مضامین پر مشتمل ہے ۔
دلچسپ انداز میں موٹاپے کی تاریخ بیان کی گئی ہے ۔
موٹاپا پچھلی نصف صدی میں ماحول کے سازگار ہونے سے بڑی تیزی سے پھیلنے والا مرض ہے ۔
جسمانی وزن میں اضافے کے لیے ہمارے دور کی ترقی کو ذمّہ دار گردانا جاتا ہے ۔
ہمیں میسر سہولتوں اور آسائشوں سے جسمانی وزن اور موٹاپے کی شرح میں اضافہ ہو رہا ہے ۔
ان حالات میں ماہرین کا یہ سوال اہمیت رکھتا ہے کہ کیا موٹاپا انسانی ارتقائی عمل کی دین ہے ؟
جسمانی وزن میں اضافے کی وجہ یہ بتائی جاتی ہے کہ توانائی کا خرچ سے زیادہ حصول جسمانی وزن میں اضافہ کرتا ہے لیکن حیاتیاتی سائنس میں اس آسان حسابی وجہ کو سمجھانا مشکل ہے ۔
مختلف عوامل کے سبب توانائی کی پس اندازی ہوتی ہے ، اس لیے موٹاپے کو کثیرعوامل مرض گردانا جاتا ہے ۔
موٹاپے سے ہونے والے امراض پر بھی سیرحاصل گفتگو کی گئی ہے ۔
موٹاپا کئی امراض بشمول قسم 2 ذیابیطس ، ہائی بلڈپریشر ، دل کے امراض ، چربیلا جگر ، جوڑوں میں سوزش ، چند قسم کے کینسر وغیرہ کو جنم اور فروغ دیتا ہے ۔
اس لیے موٹاپے کو بجاطور پر ام الامراض کہا جاتا ہے ۔
موٹاپے کے علاج اور روک تھام کے مختلف طریقوں پر بڑی تفصیل سے روشنی ڈالی گئی ہے ۔
اس لیے ضروری ہے کہ مریض کو مرض کے متعلق جانکاری اور مکمل معلومات ہونی چاہئیں ۔
موٹاپے کے علاج اور روک تھام کے لیے اٹھائے جانے والے اقدامات کے فوائد اور نقصانات کو واضح اور دوٹوک انداز میں بیان کر دیا گیا ہے ۔
اس سے لوگوں کو موٹاپے کے علاج کے طریقے کے انتخاب میں مدد ملتی ہے ۔
جسمانی وزن میں اضافے کو روکنا ہی دراصل موٹاپے کا علاج ہے اور موٹاپے سے بچنا ہر لحاظ سے موٹاپے کے علاج سے بہتر ہے ۔
گرافکس اور اشکال خود تیار کرتے ہیں اور اپنی زبان اردو میں Labelling کرتے ہیں جس سے موضوع کو سمجھنے میں آسانی ہوتی ہے ۔
انداز بیان سلیس اور رواں ہے ۔
انگریزی اصطلاحات اور اردو مترادفات کا ساتھ ساتھ استعمال کرتے ہیں ۔
معیاری اور معلوماتی کتابیں شائع کرنے پر میں ھدیٰ پبلی کیشنز کے ذمہ داراں کو مبارکباد پیش کرتا ہوں ۔
دور حاضر کے میڈیا میں زائد وزن (Overweight) اور موٹاپے (Obesity) کے بارے میں مضامین اور خبریں پڑھنے اور دیکھنے کو ملتی ہیں ۔
پچھلی نصف صدی میں ہوئی تحقیق نے زائد وزن اور موٹاپے کو ہماری صحت کے لیے مسائل کا باعث بتایا ہے ۔
ڈاکٹر کے پاس جاتے ہیں تو وہ بڑھے ہوئے وزن کو کم کرنے کا مشورہ دیتے ہیں ۔
لوگ فربہ اندامی کو اب ٹیڑھی نظروں سے دیکھنے لگے ہیں ۔
ایسے ماحول میں تقریباً لوگ اپنے جسمانی وزن کے متعلق فکرمند دکھائی دیتے ہیں ۔
کوئی اسے کم کرنا چاہتا ہے تو کوئی اسے مزید بڑھنے سے روکنا چاہتا ہے ۔
جس کا وزن نارمل ہے وہ اسے برقرار رکھنے کے لیے کوشاں ہے ۔
بعض ایسے بھی ہیں جو اپنے وزن میں اضافہ چاہتے ہیں لیکن ایسے لوگوں کی تعداد بہت کم ہے ۔
جسمانی وزن کی اہمیت کے پیش نظر اس کے متعلق فکرمند ہونا واجبی ہے ۔
جسمانی وزن ہماری شکل و صورت اور خدوخال میں تبدیلی لے آتا ہے ۔
جسمانی وزن ہمارے جذبات اور نفسیات کو متاثر کرتا ہے ۔
جسمانی وزن بڑھنے یا کم ہونے سے ہمیں کئی امراض لاحق ہونے کے امکانات میں اضافہ ہوتا ہے ۔
جسمانی وزن سے ہماری زندگی مختصر یا طویل ہو سکتی ہے ۔
جسمانی وزن میں اضافے سے ہونے والے اثرات اور مسائل پر گفتگو کرنے سے پہلے ہم جسمانی وزن کے متعلق معلومات فراہم کرتے ہیں کہ جسمانی وزن کیا ہے ۔
اس کی ہیئت ترکیبی میں کون سے اجزا شامل ہیں اور جسمانی وزن میں اضافہ کیسے ہوتا ہے ۔
جسمانی وزن کیا ہے ؟
انسانی جسم کی ہیئت ترکیبی مختلف طریقوں سے بیان کی جاتی ہے جو جسمانی ترکیب یعنی Body Composition کہلاتی ہے ۔
کیمیائی عناصر کے لحاظ سے ہمارا جسم کاربن ، ، ہائیڈروجن کے ساتھ نائٹروجن ، کیلشیم ، سوڈیم ، پوٹاشیم وغیرہ سے بنا ہے ۔
حیاتیات کے لحاظ سے خلیے (Cells) ، بافتے (Tissues) ، اعضا اور مختلف نظام (Organs & Sytems) جیسے ہضمی نظام ، اعصابی نظام وغیرہ ہمارے جسم کو بناتے ہیں ۔
پانی ، لحمیات ، معدنیات اور شحم یا چربی ۔
Fat Free Mass جسے ہم غیر چکنائی مادّے کہہ سکتے ہیں اور Fat یعنی چکنائی ، شحم یا چربی ۔
پانی ، خلیوں اور بافتوں کی شکل میں لحمیات یعنی پروٹین اور معدنیات جو خاص کر ہڈیوں میں پائے جاتے ہیں اور شحم ، چکنائی یا چربی ۔
جسمانی وزن (Body Weight) ان اجزا کا مجموعی وزن ہوتا ہے ۔
بچوں میں ان اجزا کا تناسب بالغوں سے مختلف ہوتا ہے اور مختلف اوقات میں جسمانی اجزا کے تناسب میں فرق ہوتا رہتا ہے لیکن یہ فرق معمولی ہوتا ہے ۔
جسمانی وزن کے مختلف اجزا
ذیل میں جسمانی وزن کے مختلف اجزا کے متعلق مختصر معلومات فراہم کی جاتی ہیں تاکہ جسمانی وزن میں ان کے اثر اور حصّے کو سمجھنے میں مدد مل سکے ۔
جسم میں چکنائی ، پانی کی مقدار پر اثرانداز ہوتی ہے ۔
زیادہ چکنائی سے پانی کم ہوتا ہے ۔
موٹے لوگوں کے مقابلہ میں دبلے اور بالغوں کی بہ نسبت بچوں میں پانی کی زیادہ مقدار ہوتی ہے ۔
پانی کی کمی بیشی صحت کو متاثر کرتی ہے ۔
بعض امراض بالخصوص دل ، جگر اور گردوں کے امراض میں جسم میں پانی بڑھ جاتا ہے جس سے جسمانی وزن میں اضافہ ہوتا ہے ۔
جسم میں پانی کی کمی ، نابیدگی ، آبربائی یعنی Dehydration کے دوران جسمانی وزن میں کمی دیکھی جاتی ہے ۔
لحمیات: جسم میں پانی کے بعد پروٹین یعنی لحمیات کی وافر مقدار پائی جاتی ہے ۔
خلیے اور بافتے درحقیقت لحمیات ہی ہوتے ہیں ۔
کھلاڑیوں ، تن سازی اور سخت جسمانی ریاضت کرنے والوں میں زیادہ عضلات میں زیادہ لحمیات کے سبب جسمانی وزن میں اضافہ ہو سکتا ہے ۔
جب جسم کو توانائی بشکل غذا نہیں ملتی تو جسمانی لحمیات کا استعمال توانائی پیدا کرنے کے لیے ہوتا ہے ۔
اسی لیے فاقہ کشی کی حالت میں جسمانی وزن میں کمی ہوتی ہے ۔
کیلشیم ، فاسفورس اور لحمیات سے ہڈیاں بنتی ہیں ۔
جسمانی وزن میں معدنیات کا حصّہ اتنا کم ہوتا ہے کہ عموماً ان کی کمی بیشی جسمانی وزن پر اثرانداز نہیں ہوتی ۔
ہمارے جسم میں موجود چکنائی کو Body Fat یعنی جسمانی چکنائی ، چربی یا شحمیت کہتے ہیں ۔
چکنائی یا چربی میں اضافہ جسمانی وزن میں اضافے کی عام وجہ بنتی ہے ۔
اس لیے جسمانی چکنائی کے بارے میں تفصیل بیان کی جاتی ہے ۔
کپڑے تنگ ہونے سے وزن بڑھنے کا پتا چلتا ہے ۔
جسمانی وزن میں اضافے کو خود محسوس کرنے کے ساتھ قریبی لوگ بھی خبردار اور ہوشیار کرنے لگتے ہیں کہ آپ کا وزن بڑھ رہا ہے یا آپ موٹے ہو رہے ہیں ۔
غرض زائد وزن (Overweight) اور موٹاپا (Obesity) زیادہ عرصہ تک چھپے نہیں رہ سکتے!
جسمانی وزن کے بارے میں اکثر صحیح اندازہ لگایا جاتا ہے لیکن موٹاپے کی تشخیص کے لیے صرف اندازہ لگانا کافی نہیں ہے ، اپنے آپ کو تولنا اور ناپنا پڑتا ہے ۔
موٹاپے کی تشخیص بہت آسانی سے وزن اور قد کی مدد سے بی ایم آئی معلوم کرنے اور کمر کے محیط کی پیمائش سے ہوتی ہے اور ریکارڈ کے لیے اعداد بھی رہتے ہیں ۔
یہ بہت آسان طریقے ہیں اور کوئی بھی ان طریقوں کی مدد سے اپنا بی ایم آئی اور کمر کا محیط معلوم کر سکتا ہے ۔
پچھلے ابواب میں بی ایم آئی معلوم کرنے اور کمر کے محیط کی پیمائش پر گفتگو ہو چکی ہے ۔
عام طور پر بی ایم آئی (BMI) اور کمر کے محیط (Waist Circumference) سے جسمانی وزن میں اضافے سے ہونے والے عوارض زائد وزن ، موٹاپے کے درجات اور توندی موٹاپے کی تشخیص ہو جاتی ہے ۔
لیکن بعض ماہرین اور وزن کم کرنے کے مراکز پر دوسری جسمانی پیمائشیں کی جاتی ہیں اور چند اشاریے معلوم کیے جاتے ہیں جنہیں جدول میں پیش کیا گیا ہے ۔
ساتھ میں مختلف معائنے بھی کرائے جاتے ہیں ۔
اس باب میں دوسری چند جسمانی مقیاسات اور معائنوں کے بارے میں معلومات فراہم کی جاتی ہیں ۔
سروے اور مطالعوں سے معلوم ہوا کہ کمرقد تناسب جسمانی چکنائی میں اضافے کے سبب ہونے والے امراض کے لاحق خطرات کی بی ایم آئی سے زیادہ بہتر نشاندہی کرتا ہے ۔
اس لیے ماہرین بی ایم آئی کے ساتھ کمرقد تناسب معلوم کرنے کا مشورہ دیتے ہیں ۔
بعض ماہرین کمرقد تناسب کو بی ایم آئی پر ترجیح دیتے ہیں ۔
کمرقد تناسب بچوں میں بھی کام آتا ہے ۔
پچھلے ابواب میں قد اور کمر (کا محیط) معلوم کرنے کے طریقے بتائے جا چکے ہیں ۔
دونوں کی پیمائش سنٹی میٹر یا انچ میں کی جاتی ہے ۔
کمر کو قد سے تقسیم کرکے کمرقد تناسب معلوم کیا جاتا ہے ۔
کمر کا نارمل محیط زیادہ قد والوں میں زیادہ اور کم قد والوں میں کم ہونا چاہیے ۔
ماہرین کی جانب سے کی جانے والی کمرقد تناسب کی درجہ بندی کو جدول میں پیش کیا جاتا ہے ۔
جسم کے درمیان میں یعنی کمر پر شحم اندوزی کو توندی موٹاپا بھی کہا جاتا ہے ۔
کمر اور کولھے کا محیط (Circumference) پیمائشی فیتہ (Measuring Tape) کے ذریعہ ناپا جاتا ہے ۔
کمر (Waist) جسم کا وہ حصّہ ہے جو پسلیوں کے نیچے سے شروع ہو کر کولھے کی ہڈی کی بالائی تک ہوتا ہے ۔
کولھا (Hip) نچلے دھڑ اور ران کا اوپری حصّہ ہے ۔
کمر کی پیمائش کا طریقہ پچھلے باب میں بتایا جا چکا ہے ۔
کمر کولھا تناسب حاصل کرنے کے لیے کمر کے محیط کو کولھے کے محیط سے تقسیم کیا جاتا ہے ۔
کمر کولھا تناسب = کمر کا محیط (سنٹی میٹر یا انچ میں) ÷ کولھے کا محیط (سنٹی میٹر یا انچ میں)
اس حد سے کم تناسب ، صحتمند ہونے کی علامت ہے جبکہ اس حد سے بڑھنے پر خطرات کا اندیشہ رہتا ہے ۔
تجربے اور تحقیق میں دیکھا گیا ہے کہ ہماری صحت کو لاحق خطرات کا اندازہ کرنے کے لیے کمر کولھا تناسب سے بہتر طریقہ کمر کا محیط معلوم کرنا ہے ۔
یہ طریقہ آسان بھی ہے ۔
اس لیے ماہرین کمر کا محیط معلوم کرکے صحت کو لاحق خطرات کا اندازہ کرنے کا مشورہ دیتے ہیں ۔
کمر کے محیط میں اضافہ سے صحت متاثر ہونے کے امکانات بھی بڑھنے لگتے ہیں ۔
نارمل وزن کے حامل لوگوں میں کمر کا محیط میں کمی ہدف ہوتا ہے ۔
اس لیے آپ نے اشتہارات میں Reduce Kilos & Inches لکھا ہوا دیکھا ہوگا
اس موقع پر ہم اس بات پر بھی زور دینا چاہینگے کہ بالعموم جسمانی چربی میں اضافہ اور بالخصوص پیٹ کے اطراف توند کی شکل میں چربی کا جمع ہونا صحت کے لیے نقصاندہ ہے ۔
اگر آپ کی کمر بڑی ہے یا چوڑی ہو رہی ہے تو ہوشیار ہو جائیے اور توند یا کمر کم کرنے کے لیے اقدامات شروع کر دیجیے ۔
جسمانی چکنائی کی مقدار کی پیمائش کے دوسرے طریقے
جسمانی ترکیب اور جسمانی چکنائی کا فیصد معلوم کرنے کے چند دوسرے طریقے بھی ہیں ۔
عموماً ان طریقوں کا لیباریٹری یا وزن کم کرنے کے مراکز میں استعمال ہوتا ہے ۔
انفرادی طور پر جسمانی وزن ، قد ، بی ایم آئی ، کمر کا محیط ، کمرقد تناسب اور کمر کولھا تناسب سے جسم میں چکنائی کی مقدار اور تقسیم اور اس سے ہونے والے نقصانات کا بخوبی اندازہ کیا جا سکتا ہے ۔
جسمانی ترکیب اور چکنائی کی مقدار معلوم کرنے کے لیے Under Water Weighing or Hydrostatic Weighing یعنی پانی کے اندر وزن کی پیمائش کی جاتی ہے ۔
یہ طریقہ ماضی میں ریسرچ میں استعمال کیا جاتا تھا ۔
جلدی تہہ کی دبازت (Skinfold Thickness): ہمارے جسم میں چکنائی کی ذخیرہ اندوزی ترجیحی بنیادوں پر جلد کے نیچے ہوتی ہے ۔
اس چکنائی کو Subcutaneous Fat یعنی زیرِ جلد چکنائی کہتے ہیں ۔
جلد کے نیچے چکنائی جمع ہونے کے فعلیاتی فائدے ہوتے ہیں ۔
زیر جلد چکنائی ہمیں بہتر شکل و صورت عطا کرتی ہے ، چوٹ ، مار یا صدموں سے محفوظ رکھتی ہے اور سردی سے بھی بچاتی ہے ۔
انگوٹھے اور شہادت کی انگلی کی مدد (چمٹی لینے کے عمل کی طرح) سے جلد کی تہہ کو پکڑ کر اونچا اٹھایا جاتا ہے ۔
جسم کے مختلف مقامات سے Skinfold Thickness معلوم کیا جاتا ہے ۔
جلدی تہہ کی دبازت معلوم کرنے کے لیے کسی قدر مہارت اور مشق کی ضرورت ہوتی ہے جسے ماہرین تغذیہ اور ڈاکٹرس آسانی سے حاصل کر لیتے ہیں ۔
اس طریقے میں جسم کے اندر بہت ہی معمولی برقی رو دوڑا کر جسمانی ترکیب اور اس کے اجزا کا تناسب معلوم کیا جاتا ہے ۔
بی آئی اے کے علاوہ جسمانی ترکیب معلوم کرنے کے دوسرے طریقوں Under Water Weighing اور Computer Topography کے نام گنانے پر اکتفا کرینگے ۔
ان کی تفصیل یہاں نہیں دی جا رہی ہے کیونکہ ان معائنوں کو عام طور پر انجام نہیں دیا جاتا ہے ۔
انہیں ماہرین انجام دیتے ہیں ۔
لیکن وزن کم کرنے کے تجارتی مراکز میں رعب ڈالنے اور بل بڑھانے کے لیے ان مشینوں کے ذریعہ جسمانی ترکیب معلوم کی جاتی ہے جس کی علاج میں عموماً کوئی ضرورت نہیں ہوتی ۔
یہ معائنے موٹاپے کی تشخیص میں مددگار ضرور ہوتے ہیں تاہم موٹاپے کی تشخیص بہت آسانی سے بی ایم آئی اور کمر کے محیط سے ہو جاتی ہے ۔
موٹاپے کے لیے طبّی معائنے (Medical Tets)
زائد وزن اور موٹاپے کی تشخیص کے لیے کوئی مخصوص معائنہ نہیں ہے ۔
موٹاپے کی تشخیص جسمانی وزن ، قد اور کمر کی پیمائش سے ہو جاتی ہے لیکن عام صحت کا اندازہ کرنے کے لیے چند معائنے کیے جاتے ہیں ۔
جب موٹاپے سے ہونے والے امراض یا موٹاپے کی پیچیدگیاں لاحق ہوتی ہیں تو ان عارضوں کی شدت کا اندازہ کرنے کے لیے طبّی معائنے ضروری ہو جاتے ہیں ۔
مثال کے طور پر موٹاپے میں خون گلوکوز بڑھی ہوئی ہو سکتی ہے ، خون چکنائیوں میں بےقاعدگی دیکھی جا سکتی ہے تو عموماً خون گلوکوز ، کولیسٹرال ، ٹرائی گلیسرائڈس ، لپڈ پروفائل ، یورک ایسڈ وغیرہ معائنے کرائے جاتے ہیں ۔
اسی طرح موٹاپے کے سبب بلڈ پریشر میں اضافہ ہو سکتا ہے ۔
بلڈ پریشر معلوم کیا جانا چاہیے ۔
مختصر یہ کہ موٹاپے کا علاج شروع کرنے سے پہلے مریض کی مجموعی صحت کے بارے میں اندازہ کر لینا ضروری ہو جاتا ہے ۔
پانی (water) ، خلیوں اور بافتوں کی شکل میں لحمیات (proteins) ، معدنیات (minerals) جو خاص کر ہڈیوں میں پائے جاتے ہیں اور شحم ، چکنائی یا چربی (fat) ۔
جسمانی وزن (body weight) ان اجزا کا مجموعی وزن ہوتا ہے ۔
ہمارے جسم میں چکنائی کی موجودگی مختلف مقاصد کے لیے ضروری ہوتی ہے ۔
توانائی کا ذخیرہ ہونے کے علاوہ چکنائی چند دوسرے اہم فرائض انجام دیتی ہے ۔
جسم میں چکنائی کی مقدار بدلتی رہتی ہے ۔
اس چکنائی کو ضروری چکنائی یا Essential Fat کہتے ہیں ۔
جسم میں ضروری چکنائی جمع ہونے کے بعد یا ضروری چکنائی کے علاوہ بھی ہمارے جسم میں چکنائی یا چربی اکٹھا ہوتی ہے ۔
یہ ہمارے جسم کا استحالی نظام یعنی Metabolism ہے ۔
اس قسم کی چکنائی کو غیرضروری چکنائی کہا جا سکتا ہے ۔
غیرضروری ان معنوں میں کہ اس چکنائی یا چربی کے بغیر بھی ہمارا گزارا ہو سکتا ہے بلکہ بہتر صحت کے ساتھ ہوتا ہے ۔
جسم میں زیادہ چکنائی کے سبب مختلف امراض لاحق ہونے کے امکانات میں اضافہ ہوتا ہے ۔
جب ہم ضرورت سے زیادہ غذا (توانائی ، کیلوری) حاصل کرتے ہیں تو جسم کو ملنے والی زائد توانائی چربی کی شکل میں جمع ہونے لگتی ہے اور جسمانی وزن میں اضافہ ہونے لگتا ہے ۔
فاضل توانائی (زیادہ کیلوری ، غذا) سے جسمانی چکنائی میں اضافہ
غذا یعنی توانائی کا ضرورت سے زیادہ مقدار میں حاصل کرنا چکنائی کے ذخیروں میں اضافہ کرتا ہی ہے لیکن منجملہ توانائی (کیلوری) کا کم خرچ بھی جو کم متحرک یا نشستہ طرز زندگی کے سبب ہوتا ہے جسمانی چکنائی میں اضافے کا سبب بنتا ہے ۔
توانائی کی مقدار کے حصول کے مقابلے میں وزن میں اضافے اور موٹاپے کے لیے بعض ماہرین موجودہ دور کی کم متحرک زندگی کو زیادہ ذمّہ دار قرار دیتے ہیں ۔
چکنائی یا چربی مخصوص خلیوں اور بافتوں میں جمع ہوتی ہے جنھیں چربی دار یا شحمی خلیے (Fat Cells) اور چربی دار یا شحمی بافتے (Fatty Tissue) کہا جاتا ہے ۔
چربی دار خلیے اور بافتے جلد کے نیچے اور پیٹ کے اندر اور مختلف اعضا کے اطراف پائے جاتے ہیں ۔
جلد کے نیچے جسے Subcutaneous Fat (زیرِ جلد چکنائی) کہا جاتا ہے اور پیٹ کے اندر اور اطراف کی چکنائی جو Visceral Fat (امعائی چکنائی) کہلاتی ہے ۔
پیٹ کے اطراف اور پیٹ کے اندر اہم اعضا دل ، گردوں ، جگر ، لبلبہ کے اطراف چکنائی جمع ہونے سے پیٹ یا کمر کے محیط میں اضافہ ہوتا ہے ۔
اس قسم کی شحم اندوزی اور امعائی چربی صحت کے لیے نقصاندہ ہوتی ہے ۔
جلد کے نیچے بعض مقامات جیسے پیٹ (Abdomen) ، کمر (Waist) ، چوتڑ (Buttocks) ، ران (Thighs) اور شانوں (Shoulder) پر چربی دار بافتے جمع ہونے کو فوقیت دیتے ہیں ۔
مختلف مقامات پر چربی جمع ہونے کا عمل بہت حد تک خلفی عوامل (Hereditary Factors) پر ہوتا ہے ۔
پیدل چلنے کی ورزش ہر کوئی کر سکتا ہے ۔
پیدل چلتے وقت جوتوں کا خاص خیال رکھنا چاہیے ۔
جوتے پیروں کے برابر ہونے چاہیے ۔
جوتے تنگ اور نہ ہی ڈھیلے ہوں ۔
ان کے پہننے سے دباؤ کا احساس نہ ہو ورنہ چھالے پڑنے کا امکان رہتا ہے ۔
جوتوں کے اندر ہمیشہ موزے پہننا چاہیے ۔
پیدل چلنا آہستہ آہستہ شروع کرکے تیز کرنا چاہیے ۔
وقت کو بھی بتدریج بڑھانا چاہیے ۔
اگر دوڑ لگائی جا رہی ہے تو توانائی کا خرچ کافی بڑھ جاتا ہے ۔
متحرک طرز زندگی اپنایے
متحرک رہنے کے لیے بنائے گئے جسم کو متحرک رکھنے اور جسمانی حرکت سے حاصل ہونے والے فائدوں کے لیے چند معمولی باتوں کا خیال رکھنا چاہیے ۔
٭ قریبی فاصلوں کے لیے سواری کا استعمال نہ کیجیے ۔
٭ دوسری یا تیسری منزل پر جانے کے لیے لفٹ کے بجائے سیڑھیوں کا استعمال کیجیے ۔
بالخصوص اترتے وقت لفٹ استعمال نہ کریں ۔
٭ زیادہ سے زیادہ پیدل چلنے کے مواقع تلاش کیجیے ۔
سواری کو منزل سے دور ٹھہرایے تاکہ چند منٹ پیدل چلنے کا موقع مل سکے ۔
٭ بڑے شاپنگ مال میں خریداری کیجیے تاکہ چلنے پھرنے کی جگہ اور موقع دستیاب ہو سکے ۔
٭ فرصت کے وقت ٹی وی کے سامنے بیٹھنے کے بجائے گھر کے کام کاج میں دلچسپی لیجیے ۔
گھر کی صفائی کیجیے ۔
کرسیوں اور صوفوں کی جگہ تبدیل کیجیے ۔
٭ بچوں کے ساتھ کھیلا کیجیے ۔
اس سے بچے خوش ہوںگے ۔
اس دوران آپ انھیں اچھی باتیں بھی سکھا سکیں گے اور ساتھ ہی آپ کی جسمانی حرکت بھی ہو جائےگی ۔
ملاقات کے ساتھ چہل قدمی بھی ہوجائےگی ۔
ایسی ہی دوسری عادتیں اپنائیے جس میں جسمانی حرکت کا زیادہ امکان رہتا ہے تاکہ آپ متحرک زندگی گزار سکیں ، جسمانی وزن کو قابو میں رکھ سکیں اور موٹاپے سے محفوظ بھی رہ سکیں ۔
ورزش کے متعلق چند غلط فہمیاں
ہمارے درمیان ورزش کے متعلق چند غلط فہمیاں پائی جاتی ہیں جن کا ازالہ ضروری ہے ۔
٭ ورزش بھوک بڑھاتی ہے: اکثر لوگ خیال کرتے ہیں کہ ورزش (exercise) سے بھوک بڑھتی ہے جو زیادہ غذا کے حصول اور وزن میں اضافے کا سبب بنتی ہے ۔
ورزش بھوک نہیں بڑھاتی ۔
اگر یہ غلط فہمی دور کر لی جائے تو ورزش کے بعد بھوک نہیں لگےگی ۔
٭ روزمرہ کا کام ورزش کا بدل ہے: بعض لوگ گھر اور دفتر کے کام میں کافی مصروف رہتے ہیں ۔
وہ خیال کرتے ہیں کہ ان کی محنت ورزش (exercise) کا بدل ہے ۔
ورزش دراصل عضلات ، دل اور دوسرے اعضا کی تال میل والی حرکت ہے ۔
گھر اور دفتر کے کام انجام دینے کے دوران ایسا تال میل مشکل ہے اس لیے وہ ورزش کا بدل نہیں ہو سکتے ۔
گھر اور کام پر مصروف رہنا یقیناً خالی بیٹھے رہنے سے بہتر ہے لیکن ورزش کی الگ اہمیت ہے ۔
٭ ورزش تھکا دیتی ہے: یہ خیال بھی غلط ہے ۔
اس کے برخلاف حقیقت یہ ہے کہ ورزش (exercise) سے عضلات ، دل اور پھیپھڑوں کی کارکردگی بہتر ہوتی ہے ۔
وہ پہلے سے بہتر کام کرتے ہیں ۔
ماہرین کہتے ہیں کہ اگر کوئی تھکن محسوس کرتا ہے تو اسے ورزش کرنی چاہیے تاکہ اس کا جسم صحیح طریقے سے کام انجام دے سکے ۔
وزن کم کرنے کے لیے عادات اور طورطریق میں تبدیلی
تحقیق میں دیکھا گیا ہے کہ غذائی اشیا کی خریداری (Shopping) ، پکوان (Cooking) ، کھانے پینے کا طریقہ (Eating Habits) اور جسمانی ریاضت کی عادتیں اور طورطریق جسمانی وزن پر اثرانداز ہوتے ہیں ۔
بعض عادتیں اور طورطریق وزن میں اضافہ کرتے ہیں تو بعض عادتیں اور طورطریق وزن کم کرنے کا باعث بنتے ہیں ۔
یہ عادتیں آہستہ آہستہ بنتی ہیں اور ان پر خاندان ، تربیت اور ماحول کا اثر ہوتا ہے ۔
جسمانی وزن میں اضافہ کرنے والی عادتوں اور طورطریق چھوڑنے یا تبدیل کرنے سے وزن میں کمی ہوتی ہے ۔
عادتوں اور طورطریق کی تبدیلی کو Behavior Modification کہتے ہیں ۔
یہ طریقہ وزن کم کرنے کے دوسرے اقدامات غذا اور ورزش کے ساتھ اپنایا جاتا ہے ۔
عادات اور طورطریق میں تبدیلی کے لیے ماہرین کی مدد لی جاتی ہے ۔
ان ماہرین کو Behavior Modification Therapist کہتے ہیں اور یہ ماہرین موٹاپے کا علاج کرنے والی ٹیم کے ممبر ہوتے ہیں ۔
عادات اور طورطریق میں تبدیلی میں ان محرکات کی نشاندہی کی جاتی ہے جو زائد غذا حاصل کرنے اور کم جسمانی ریاضت کا سبب بنتے ہیں ۔
محرکات معلوم ہونے کے بعد ان پر قابو پانے کے لیے مختلف مشورے ، ہدایات اور طریقے تجویز کیے جاتے ہیں ۔
ان پر عمل کرنے سے زیادہ غذا حاصل کرنے سے محفوظ رہا جا سکتا ہے اور زندگی کو متحرک بنانے میں مدد ملتی ہے ۔
غذائی معلومات کی فراہمی بھی ضروری ہوتی ہے تاکہ ضرورت کے مطابق غذا کھائی جا سکے ۔
جسمانی وزن کو بڑھانے والے ماحول میں صحت بخش عادتوں اور طورطریق اپنانے کی جانب راغب کرنے کے لیے لوگوں کی کونسلنگ (Counselling) کی جاتی ہے ۔
غذا یعنی کیلوری کے حصول میں اضافہ کرنے اور کیلوری کا خرچ گھٹانے میں عادتیں اور طورطریق اہم رول ادا کرتے ہیں ۔
بنیادی طور پر انسان بھوک مٹانے کے لیے کھاتا ہے ۔
لیکن اکثر و بیشتر ہم بھوک کے علاوہ دوسری وجوہات کے سبب بھی غذا حاصل کرتے ہیں ۔
غذا حاصل کرنے کا سب سے اہم محرک بھوک ہے جو ہماری طبعی ضرورت بھی ہے ۔
بھوک کو کھانے کا داخلی محرک (Internal Cue) کہا جاتا ہے ۔
بھوک کے علاوہ ہم دوسرے خارجی محرکات (External Cues) کے زیر اثر غذا حاصل کرتے ہیں ۔
مثال کے طور پر کسی دوست سے ملاقات ہونے پر طبیعت کچھ کھانے اور پینے پر مائل ہوتی ہے اور غذا پیش کرنا مہمان نوازی کا تقاضہ بھی ہے ۔
فریج دکھائی دینے پر دل کھانے کے لیے للچاتا ہے ۔
ٹیلی وژن بینی کرتے وقت ہمہ اقسام کے غذائی اشتہارات کو دیکھ کر بھوک چمک اٹھتی ہے ۔
کھانے کا وقت ہونے پر بھوک ہو یا نہ ہو طبیعت کھانا چاہتی ہے ۔
رات میں نیند سے بیدار ہونے پر بعض لوگ سیدھا کچن کا رخ کرتے ہیں اور کچھ کھا پی کر پھر سے سونے کی کوشش کرتے ہیں ۔
ذیل میں غذا حاصل کرنے سے متعلق مختلف اہم عادات کے بارے میں بات کی جاتی ہے ۔
صحت بہتر کرنے والی عادتوں کو صحت بخش عادتیں (Healthy Habits) کہا جاتا ہے اور وہ عادتیں جو وزن میں اضافہ اور صحت میں بگاڑ کا باعث بنتی ہیں کا شمار خراب عادتوں (Bad Habits) میں کیا جاتا ہے ۔
٭ غذا کی خریداری (Shopping): غذا یعنی کیلوری کے حصول کی شروعات غذائی اشیا کی شاپنگ سے ہوتی ہے ۔
آج غذا وافر مقدار میں دستیاب ہونے لگی ہے اور لوگوں کی قوتِ خرید بھی ماضی کے مقابلے میں کافی بہتر ہو گئی ہے ۔
دیکھا گیا ہے کہ اکثر بغیر سوچے سمجھے غذائی اشیا کی خریداری کی جاتی ہے ۔
بہت ساری اشیا بالخصوص سافٹ ڈرنکس ، چاکلیٹ ، آئسکریم وغیرہ یوں ہی خرید لی جاتی ہیں جبکہ ہم جانتے ہیں کہ ایسی مرتکز توانائی رکھنے والی غذائی اشیا کے استعمال سے وزن میں اضافہ ہوتا ہے ۔
اس لیے سمجھداری سے شاپنگ کی ضرورت ہوتی ہے ۔
غذائی اشیا کی خریداری یا شاپنگ فہرست بناکر کریں ۔
بغیر فہرست تیار کیے شاپنگ کے لیے نہ جائیں ۔
فہرست میں صرف انہی اشیا کو شامل کریں جن کی ضرورت ہے اور جو صحت بخش بھی ہوتی ہیں ۔
کسی شے کو فہرست میں شامل کرنے یا خریدنے سے پہلے اس کے اجزا اور اس سے ملنے والی توانائی کے بارے میں معلوم کرلیں ۔
غذائی معلومات کے لیے لیبل کا مطالعہ ضروری ہوتا ہے ۔
پیک کی ہوئی کوئی شے خریدنے سے پہلے غذائی لیبل پڑھنے اور سمجھنے کی عادت بھی ڈال لیں ۔
شاپنگ کی فہرست میں صرف صحت بخش اشیا ہی شامل کریں ۔
کم توانائی اشیا کو نارمل توانائی اشیا پر فوقیت دیں ۔
مثال کے طور پر مکمل چکنائی دودھ اور پنیر (Cheese) کی بجائے کم یا بغیر چکنائی دودھ اور پنیر خریدیں ۔
مرتکز توانائی والی اشیا کو فہرست میں شامل کرنے سے پرہیز کریں ۔
میٹھے ، مٹھائیاں ، چاکلیٹ وغیرہ نہ خریدیں ۔
جب توانائی مرتکز (Energy Dense) اشیا گھر پر نہ آئیںگی تو ان کا استعمال بھی نہیں ہوگا ۔
٭ اشتہاربازی اور مارکیٹنگ کی حقیقت جاننے کی کوشش کیجیے: آج کا دور اشتہاربازی اور مارکیٹنگ کا دور ہے ۔
مختلف اشیا بشمول غذائی اشیا بلند بانگ دعوؤں اور مختلف ترغیبات سے فروخت کی جاتی ہیں ۔
غذائی اشیا کی اشتہاربازی میں لگائے جانے والے نعروں اور دعوؤں کی تہہ تک پہنچنے کی کوشش کیجیے ۔
اس ضمن میں ماہرین کی مدد حاصل کی جا سکتی ہے ۔
ماہرین کہتے ہیں کہ جسم کو غیرمتحرک (Inactive) رکھنے سے نقصان ہوتا ہے ۔
پہنچتا ہے ۔
جسمانی حرکت اور ریاضت ہر حال میں فائدہ پہنچاتی ہے ۔
غیرمتحرک یا نشستہ طرز زندگی سے ہمارے جسم کو نقصان پہنچتا ہے ۔
٭ جسمانی وزن کو نارمل رکھنے میں مدد: مختلف طریقوں سے ورزش جسمانی وزن کو نارمل حد میں رکھنے میں معاون ثابت ہوتی ہے ۔
جسمانی ریاضت توانائی کے خرچ کو بڑھاتی ہے ۔
جسمانی طور پر متحرک رہنے والوں میں اساسی توانائی کا خرچ (Basal Metabolic Rate) غیرمتحرک رہنے والوں کے مقابلے میں زیادہ ہوتا ہے ۔
یوں جسمانی طور پر متحرک رہنا وزن کو نارمل حد میں رکھنے میں مدد دیتا ہے ۔
جسمانی ریاضت پیٹ کے اطراف شحم اندوزی پر اثرانداز ہوتی ہے ۔
جسمانی ریاضت سے پیٹ کے اطراف چربی یعنی توند میں کمی دیکھی جاتی ہے ۔
ورزش سے جسمانی چربی کی بہتر تقسیم عمل میں آتی ہے جس سے جسم کو بہتر شکل میں آنے میں مدد ملتی ہے ۔
ورزش سے تن سازی ہوتی ہے جس میں توانائی کا استعمال ہوتا ہے ۔
ورزش جب توانائی کا خرچ بڑھاتی ، چربی جلاتی اور جسمانی وزن میں کمی کرتی ہے تو موٹاپے کے سبب ہونے والے امراض کے امکانات میں بھی کمی ہوتی ہے ۔
اس کے علاوہ ورزش موٹاپے کے سبب ہونے والے امراض کے علاج میں معاون ثابت ہوئی ہے ۔
انسولین کی کارکردگی بہتر ہوتی ہے ۔
باقاعدہ اور پابندی کے ساتھ ورزش کرنے سے خون گلوکوز کم کرنے والی دواؤں اور انسولین کی خوراک میں کمی دیکھی گئی ہے ۔
٭ دورانِ خون میں بہتری: ورزش سے وزن کم ہوتا ہے اور دل کی کارکردگی بہتر ہوتی ہے ۔
جسم کے سبھی حصّوں تک خون پہنچتا ہے ۔
٭ بلڈپریشر میں کمی: ورزش سے بیش خون دباؤ (High Blood Pressure) میں کمی ہوتی ہے ۔
٭ خون میں کولیسٹرال اور ٹرائی گلیسرائڈس میں کمی: ورزش کرنے سے خون کولیسٹرال اور ٹرائیگلیسرائڈس میں کمی دیکھی گئی ہے ۔
ورزش سے ایچ ڈی ایل (HDL) کولیسٹرال جسے اچھا کولیسٹرال (good cholesterol) بھی کہتے ہیں ، میں اضافہ ہوتا ہے اور خراب کولیسٹرال (bad cholesterol) ، یعنی ایل ڈی ایل (LDL) کولیسٹرال میں کمی ہوتی ہے ۔
٭ ورزش سے دل کے امراض اور فالج میں کمی: ورزش سے دل کے عضلات مضبوط ہوتے ہیں ۔
ساتھ ہی بلڈپریشر اور خون گلوکوز اور خون چکنائی میں کمی کے سبب دل کے امراض ہونے کے امکانات کم ہوتے ہیں یعنی ورزش دل کے امراض سے محفوظ رکھتی ہے ۔
ورزش سے فالج یعنی Stroke ہونے کے امکانات میں بھی کمی دیکھی جاتی ہے ۔
٭ ورزش سے عضلات اور ہڈیاں مضبوط ہوتی ہیں اور جوڑوں کی کارکردگی بہتر ہوتی ہے ۔
٭ بہتر نفسیاتی صحت: ورزش سے جہاں جسمانی صحت بہتر ہوتی ہے وہیں نفسیاتی صحت میں بھی سدھار ہوتا ہے ۔
ورزش تناؤ کم کرنے میں مدد کرتی ہے ۔
ورزش سے ڈپریشن دور ہوتا اور موڈ بہتر ہوتا ہے ۔
ورزش سے نیند اچھی آتی ہے ۔
٭ عمر میں اضافہ: ورزش سے مختلف جسمانی اعضا کی کارکردگی بہتر ہوتی ہے جس سے صحت بہتر ہوتی ہے ۔
کام کرنے کی صلاحیت میں اضافہ ہوتا ہے ۔
ورزش سے مختلف امراض سے متاثر ہونے کے امکانات میں کمی ہوتی ہے ۔
ورزش کا انتخاب ، دورانیہ اور وقت
پچھلے باب میں ہم نے جسمانی ریاضت یا ورزش کی ضرورت اور افادیت کے بارے میں معلومات حاصل کیں ۔
ہم نے پڑھا کہ جسمانی ساخت ہمیں متحرک رکھنے کی غرض سے بنائی گئی ہے اور متحرک زندگی گزارنا صحت کے لیے ضروری بھی ہے ۔